07/11/2013 | Administración LocalMunicipal
Ferrol
Facenda e Patrimonio
Prezos públicos 2014

O día 31-10-2013 aprobouse, por acordo plenario, a modificación da Ordenanza reguladora do prezo público pola utilización de servicios e instalacións culturais. A redacción dos artigos obxecto de modificación é como segue: “No uso das facultades concedidas polo artigo 106 da Lei 7/1985, de 2 de abril, reguladora das bases do réxime local e de conformidade co disposto nos artigos 41 e 127 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello establece a imposición dun prezo público pola utilización dos servizos e instalacións culturais do Teatro Jofre, do Centro Torrente Ballester e do Auditorio de Ferrol.”. “É obxecto do presente prezo público: -o uso por persoas físicas ou xurídicas dos espazos e instalacións propias do Teatro Jofre, do Centro Torrente Ballester e do Auditorio de Ferrol para a celebración de eventos e actos previamente autorizados mediante resolución do concelleiro competente. -o acceso aos actos e actividades culturais ou de outra índole organizados polos órganos competentes desta administración. -a venda autorizada ao público de catálogos/libros e material de merchandising, relacionados coa programación expositiva que se realice en calquera destes centros ou coa cultura en xeral.”. “Determinará a obriga do aboamento do prezo público: -A solicitude de uso de calquera dos espazos e instalacións do Teatro Jofre, do Centro Torrente Ballester e do Auditorio de Ferrol -A solicitude de acceso aos actos culturais e doutra índole organizados polo Concello nalgún dos centros anteriores. -A solicitude de venda de catálogos/libros e material de merchandising, de conformidade co exposto no artigo anterior.”. “Terán a obriga do aboamento as persoas físicas ou xurídicas que soliciten o uso ou acceso do Teatro Jofre, do Centro Torrente Ballester e do Auditorio de Ferrol ou que adquiran catálogos/libros e material de merchandising, nos termos establecidos nesta ordenanza.”. Esta tarifa aplicarase nos supostos de utilización dos Centros Culturais (Teatro Jofre, Centro Torrente Ballester e Auditorio de Ferrol) para a celebración de eventos e actos por entidades e persoas distintas a este Concello, e previa resolución de autorización do concelleiro de cultura. Nestes supostos as entidades solicitantes establecerán a política de prezos (prezos de entradas, bonificacións, entradas de protocolo, cauce de venda.) de acceso aos espectáculos e actividades por elas organizados. -sábados, domingos, festivos e vésperas. 1.750,00 € -resto dos días. 1.250,00 € Superada a cesión inicial de 24 horas poderán autorizarse cesións por un período mínimo de 8 horas: -sábados, domingos, festivos e vésperas. 625,00 € -resto dos días. 450,00 € A presente tarifa non será aplicable, polo tanto, ao réxime de taquilla regulado no parágrafo primeiro da disposición adicional segunda da presente Ordenanza. No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. Prezo día ou fración menor. 250,00 € (por cada un dos espazos autorizados) No caso de que un período obxecto de liquidación afecte a sábados, domingos, festivos e vésperas, xunto con días que non teñan dito carácter aplicarase o prezo público correspondente a sábados, domingos, festivos e vésperas para todo o período autorizado. O prezo da citada tarifa (básica) comprende a apertura do Teatro, subministración de electricidade e auga e utilización de equipamentos de iluminación e son, dos que en cada momento se dispoña, correspondendo ao persoal do Teatro Jofre a supervisión de todas as accións para garantir un correcto uso das instalacións. No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. B.1) Utilización da capela durante un prazo de 24 horas ou fración. 300,00 € O prezo comprende a apertura da capela, o subministro de electricidade e auga e a utilización do equipamento de iluminación e son dos que en cada momento se dispoña. Corresponde ao persoal do Centro a supervisión de todas as accións para garantir un correcto uso das instalacións. No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. •quincena ou fracción.250,00 € •mes ou fracción superior a quincena.350,00 € A montaxe e a desmontaxe da exposición correrá a cargo da persoa ou entidade autorizada na cesión, baixo a supervisión do persoal municipal do Centro Torrente Ballester. -sábados, domingos, festivos e vésperas. 1.750,00 € -resto dos días. 1.250,00 € Superada a cesión inicial de 24 horas poderán autorizarse cesións por un período mínimo de 8 horas: -sábados, domingos, festivos e vésperas. 625,00 € -resto dos días. 450,00 € A presente tarifa non será aplicable, polo tanto, ao réxime de taquilla regulado no parágrafo primeiro da disposición adicional segunda da presente Ordenanza. No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. C.2) Cesión dos restantes espazos (por cada un dos espazos autorizados).250,00 € O prezo comprende a apertura do centro, o subministro de electricidade e auga e a utilización dos equipamentos de iluminación e son dos que en cada momento se dispoña. Corresponde ao persoal do Centro a supervisión de todas as accións para garantir un correcto uso das instalacións. No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. Esta tarifa aplicarase para os espectáculos e actividades organizados polo Concello de Ferrol nos Centros Culturais (Teatro Jofre, Centro Torrente Ballester e Auditorio de Ferrol). A tarifa segunda únicamente será aplicable nos supostos de que a actividade sexa municipal, é dicir, organizada polo Concello de conformidade coas seguintes consideracións: 1. Delégase na Xunta de Goberno Local para que, mediante acordo motivado en estratexias de captación ou formación do público ou de política cultural, poida establecer un prezo único por espectáculo, establecer o prezo cero, ou calquera outra medida que se estime oportuna.2. No suposto en que o evento sexa contratado co dereito ao cobro do 100% da taquilla a favor da entidade, ésta establecerá a política de prezos de acceso ao espectáculo ou actividade da que se trate. Neste suposto, existirá unha previa proposta de prezos que será conformada polo concelleiro de cultura e autorizada polo órgano que teña asinada este competencia.3. As exencións e bonificacións establecidas no artigo 6 haberán de respetarse en todo caso (tarifa segunda). A tarifa segunda únicamente será aplicable nos supostos de que a actividade sexa municipal, é dicir, organizada polo Concello de conformidade coas seguintes consideracións: 1. Delégase na Xunta de Goberno Local para que, mediante acordo motivado en estratexias de captación ou formación do público ou de política cultural, poida establecer un prezo único por espectáculo, establecer o prezo cero, ou calquera outra medida que se estime oportuna.2. No suposto en que o evento sexa contratado co dereito ao cobro do 100% da taquilla a favor da entidade, ésta establecerá a política de prezos de acceso ao espectáculo ou actividade da que se trate. Neste suposto, existirá unha previa proposta de prezos que será conformada polo concelleiro de cultura e autorizada polo órgano que teña asinada este competencia.3. As exencións e bonificacións establecidas no artigo 6 teñen o carácter de mínimos e haberán de respetarse en todo caso (tarifa segunda). Esta tarifa aplicarase no suposto de venda autorizada ao público de catálogos/libros e material de merchandising, relacionados coa programación expositiva que se realice en calquera destes centros ou coa cultura en xeral. A título meramente enunciativo, aplicaranse os seguintes criterios para a fixación da tarifa que con carácter xeral oscilará entre os 3 € e os 20 €: relevancia da exposición/publicación, o grao de interese na difusión do produto, materiais e calidades empregadas na súa elaboración, etc. A fixación da tarifa para cada suposto concreto aprobarase polo órgano que teña asignada esta competencia. Mediante resolución motivada en estratexias de captación ou formación do público ou de política cultural, o órgano que teña asignada esta competencia, poderá establecer o prezo cero, diversidade de prezos respecto dos tramos antes citados ou calquera outra medida que se estime oportuna.”. Poderán ser obxecto de exención da tarifa primeira, previa solicitude da mesma, e acordada mediante resolución motivada do órgano que teña atribuída a competencia: 1.- As asociacións culturais do Municipio -debidamente rexistradas-, sempre que consten no logotipo dos materiais promocionais da actividade organizada a colaboración do Concello de Ferrol.2.- A declaración de interese social ou cultural da actividade a desenvolver. Nestes supostos, a concesión da exención implicará automaticamente o prezo cero no acceso aos espectáculos e actividades obxecto da exención. Poderá ser obxecto de bonificación da tarifa primeira: 1.- As entidades culturais do Municipio -debidamente rexistradas- que, con carácter habitual, estean obrigadas ao pago desta tarifa primeira beneficiaranse dunha redución do 50% dende a terceira solicitude de cesión dentro dun mesmo exercicio orzamentario (ás 2 primeiras de cada exercicio será de aplicación o 100% da tarifa). 2.- A realización de conferencias, congresos, simposios, coloquios e demáis actividades de similar natureza, que conlevan a cesión total do inmoble (Teatro Jofre, CTB ou Auditorio) e teñan unha duración superior a 24 horas. Neste suposto aplicarase a tarifa correspondente á cesión das primeiras 24 horas. As exencións e bonificacións da tarifa segunda serán de aplicación únicamente no Teatro Jofre e no Auditorio Municipal e cando a adquisición das entradas sexa na taquilla. Serán obxecto de exención da tarifa segunda: A asistencia de nenos/as e mozos/as a actividades organizadas en consorcio cos centros de ensino -non universitarios-, salvo aquelas que se acollan aos convenios de colaboración asinados entre o Concello de Ferrol e outras institucións ou organizacións, onde rexerán os prezos mínimos contemplados nesta ordenanza ou por resolución do concelleiro os que se dispoñan para estes casos. Serán obxecto de bonificación da tarifa segunda: Beneficiaranse dun desconto do 20% sobre o prezo de entrada adquirida na billeteira dos centros culturais: · As persoas menores de 16 anos, as persoas estudantes, as persoas que teñan o carné xove, as persoas desempregadas, as persoas con discapacidades, as persoas maiores de 65 anos, as persoas xubiladas, todas elas debidamente acreditadas. Todas estas circunstancias deberán ser debidamente acreditadas no momento da adquisición da entrada. · As persoas integrantes das asociacións culturais inscritas no rexistro municipal e previa adquisición dun carné expedido polo Negociado de Cultura do Concello de Ferrol. Esta circunstancia deberá ser debidamente acreditada no momento da adquisición da entrada. · Os grupos organizados que adquiran 15 ou máis entradas en unidade de acto e para un mesmo evento. En todo caso, as bonificacións anteriormente contempladas non terán carácter acumulativo nin serán de aplicación cando o evento que se realice teña carácter de gala benéfica.”. “As liquidacións correspondentes á tarifa primeira quedarán suxeitas ao sistema de autoliquidacións asistidas. As liquidacións correspondente á tarifa segunda serán aboadas nas billeteiras dos centros culturais ou no seu caso por vía telemática, atendendo ás normas que a tal efecto recollan as instrucións que se emitan pola Tesourería municipal. As liquidacións correspondentes á tarifa terceira quedarán suxeitas ao sistema de autoliquidación e xestionarase no Negociado de Facenda previa realización do prego de cargos no Negociado de Cultura.”. Réxime de abonos.- Será o concelleiro delegado de Cultura o que determine, de forma razoada, o réxime de abonos para as actuacións que se programen no Teatro Jofre, no Auditorio de Ferrol ou no Centro Torrente Ballester. En todo caso, o dito réxime de abonos non poderá supor unha redución superior ao 40% das tarifas ordinarias e non será acumulable ás bonificacións establecidas nesta Ordenanza.”. “Réxime de taquilla.- Mediante a resolución motivada do concelleiro delegado de Cultura poderá aprobarse que o pagamento da actividade contratada dentro da programación que desenvolva o Concello de Ferrol, será aboada, ben mediante a entrega á entidade contratada do importe da taquilla derivada polo dito espectáculo, ben polo importe da dita taquilla ou dunha porcentaxe, incrementado co aboamento dunha cantidade fixa. No suposto de que a taquilla sexa ao 100% para a entidade contratada: 1. As entradas de protocolo (prezo cero) serán fixadas libremente pola dita entidade, existindo unicamente o deber de poñelo en coñecemento do Concello.2. No canto do establecemento da tarifa segunda estarase ao establecido no artigo 5.3. A xestión dos medios de cobro serán de libre eleción por parte da entidade contratada. No suposto de que a entidade contratada solicite que o cauce de venda das entradas sexa distinto ao servizo de pasarela de pagos ou terminal punto de venda virtual utilizado por este Concello, as entradas levarán o CIF da entidade contratada e o importe procedente da recadación de taquilla non será ingresado nas contas de titularidade municipal senón que o Concello (responsable da taquilla e concelleiro de cultura) limitarase nestes supostos a conformar a liquidación da taquilla previamente asinada e conformada pola entidade financieira xestora e pola entidade contratada. Esta liquidación comprenderá tanto os ingresos da actividade obtidos polo despacho de entradas en ventanilla como por calquera outro medio (internet.)”. “A presente modificación desta ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día 1 de xaneiro do 2014 e permanecerá en vigor ata a súa modificación ou derrogación expresa.”. O que se fai público para xeral coñecemento, podendo interpoñerse recurso contencioso administrativo contra o presente acordo no prazo de dous meses, contados a partir da publicación deste edito no Boletín Oficial da Provincia, perante a Sala do Contencioso Administrativo do Tribunal Superior de Xustiza de Galicia. Ferrol, 31 de outubro de 2013 O alcalde Jose Manuel Rey Varela